
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 11
                                                          din 25 ianuarie 2018
privind preluarea unui contract de concesiune și ulterior prelungirea acestuia
   
Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 709/10.01.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighișoara cu nr. 28.370/23.10.2017, prin care doamna Boitor Borbala solicită preluarea contractului de concesiune nr. 5/3108/01.03.2008, încheiat între Municipiul Sighișoara, în calitate de concedent și Boitor Carol, în calitate de concesionar, așa cum a fost modificat prin actul adițional nr. 1/01.10.2013, întrucât, împreună cu Boitor Cristian și Boitor Ovidiu-Carol, au dobândit, prin succesiune, dreptul de proprietate asupra imobilului - construcție situat în Municipiul Sighișoara, str. Mihai Viteazu, nr. 97A, jud. Mureș, înscris în C.F. nr. 55191, sub nr. cadastral 55191-C1 și edificat pe terenul proprietate a Statului Român, care face obiectul contractului de concesiune mai sus amintit; 
Având în vedere cererea înregistrată la Municipiul Sighișoara cu nr. 578/10.01.2018, prin care doamna Boitor Borbala, solicită prelungirea contractului de concesiune nr. 5/3108/01.03.2008, încheiat între Municipiul Sighișoara, în calitate de concedent și Boitor Carol, în calitate de concesionar, așa cum a fost modificat prin actul adițional nr. 1/01.10.2013, deoarece la data de 28.02.2018 încetează durata contractului de concesiune nr. 5/3108/01.03.2008, încheiat între Municipiul Sighișoara, în calitate de concedent și Boitor Carol, în calitate de concesionar, așa cum a fost modificat prin actul adițional nr. 1/01.10.2013; 

Având în vedere faptul că toate debitele aferente contractului de concesiune nr. 5/3108/01.03.2008, încheiat între Municipiul Sighişoara, în calitate de concedent şi Boitor Carol, în calitate de concesionar, au fost achitate;

Având în vedere prevederile art. 6 din contractul de concesiune nr. 5/3108/01.03.2008, încheiat între Municipiul Sighișoara, în calitate de concedent și Boitor Carol, în calitate de concesionar, așa cum a fost modificat prin actul adițional nr. 1/01.10.2013, în care se stipulează că durata contractului poate fi prelungită pe o perioadă egală cu cel mult jumătate din durata inițială cu acordul părților, respectiv pe 5 (cinci) ani;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 54/2006 privind regimul contractelor de concesiune de bunuri proprietate publică, cu modificările şi completările ulterioare, precum şi prevederile Normelor metodologice de aplicare a Ordonanţei de Urgenţă a Guvernului nr. 54/2006 privind regimul contractelor de concesiune de bunuri proprietate publică, aprobate prin Hotărârea Guvernului nr. 168/2007;
Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, precum şi prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare; 
Având în vedere faptul că, în urma preluării și ulterior preluingirii contractului de concesiune nu sunt afectate planurile de sistematizare şi că terenul nu face obiectul Legii nr. 10/2001, republicată, cu modificările şi completările ulterioare și al Legii nr. 247/2005;

Având în vedere că, prin preluarea și prelungirea acestui contract de concesiune se aduc venituri suplimentare la bugetul local;
Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 708/10.01.2018, prin care se propune aprobarea preluării contractului de concesiune menţionat mai sus și ulterior prelungirea acestuia, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

      H O T Ă R Ă Ş T E:

Art. 1. (1) Se aprobă preluarea, începând cu data de 01.02.2018, a contractului de concesiune nr. 5/3108/01.03.2008, încheiat între Municipiul Sighişoara, în calitate de concedent şi Boitor Carol, în calitate de concesionar, așa cum a fost modificat prin actul adițional nr. 1/01.10.2013, de către doamna Boitor Borbala, domnul Boitor Cristian și domnul Boitor Ovidiu-Carol, întrucât aceștia au dobândit în proprietate, prin succesiune, imobilul - construcție edificat pe terenul proprietate a Statului Român, situat în Municipiul Sighişoara, str. Mihai Viteazu, nr. 97A, în suprafaţă de 100,00 mp., înscris în C.F. nr. 55191, sub nr. cadastral 55191, cu destinaţia de “extindere chioșcˮ, teren care face obiectul contractului de concesiune mai sus amintit. 

(2) Redevenţa este cea stabilită prin contractul de concesiune şi se va indexa anual cu indicele de inflaţie.

(3) Durata rămasă a concesiunii va fi de 1 lună din durata iniţială de 10 (zece) ani, cu posibilităţi de prelungire stabilite prin contractul de concesiune.
(4) Clauzele contractuale din contractul de concesiune nr. 5/3108/01.03.2008, așa cum a fost modificat prin actul adițional nr. 1/01.10.2013, îşi menţin valabilitatea între Municipiul Sighişoara şi doamna Boitor Borbala, domnul Boitor Cristian și domnul Boitor Ovidiu-Carol.

Art. 2. (1) Se aprobă, începând cu data de 01.03.2018, prelungirea contractului de concesiune nr. 5/3108/01.03.2008, a cărui preluare s-a aprobat, potrivit art. 1 din prezenta, de către doamna Boitor Borbala, domnul Boitor Cristian și domnul Boitor Ovidiu-Carol și a cărui termen va expira la data de 28.02.2018.

(2) Perioada pentru care se aprobă prelungirea contractului de concesiune este de 5 (cinci) ani.

(3) Prelungirea contractului de concesiune se face prin act adițional.

(4) Restul clauzelor contractuale îşi menţin valabilitatea între Municipiul Sighişoara şi doamna Boitor Borbala, domnul Boitor Cristian și domnul Boitor Ovidiu-Carol.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare - Direcţia Economică şi Biroul Juridic din cadrul Municipiului Sighişoara. 

Art. 4. Prin grija doamnei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

          Toth Tivadar                
                              Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

   Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Arhitectul Șef;
  2 ex. Direcţia Administrarea Patrimoniului;

  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;

  1 ex. doamna Boitor Borbala, domnul Boitor Cristian și domnul Boitor Ovidiu-Carol.

12 ex. 

B.A.
